Diari Oficial de la Generalitat Valenciana


Sumari del DOGV 9198, del 20-10-2021 (2021/10093)

RESOLUCIÓ de 30 de setembre de 2021, del director general d'Alta Tecnologia, Inversions i Infraestructura, per la qual es prorroguen les cinc beques per a la realització de pràctiques professionals en la Direcció General d'Alta Tecnologia, Inversions i Infraestructures.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9198

Data del DOGV
:   20-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10280


Data del document
:   30-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 30 de setembre de 2021, del director general d'Alta Tecnologia, Inversions i Infraestructura, per la qual es prorroguen les cinc beques per a la realització de pràctiques professionals en la Direcció General d'Alta Tecnologia, Inversions i Infraestructures. [2021/10239]  
Per l'Ordre 8/2017, de 30 d'agost, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en les direccions generals amb competències en matèria de recursos econòmics i humans (DOGV 8122, 07.09.2017).  
Per la Resolució de 25 de juny de 2020, de la Conselleria de Sanitat Universal i Salut Pública, es van convocar cinc beques per a la realització de pràctiques professionals en matèries relacionades amb la gestió d'infraestructures sanitàries en la Direcció General de Règim Econòmic i Infraestructures (DOGV 8868, 28.07.2020).  
Pel Decret 185/2020 (DOGV 8959, 24.11.2020), de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, la Direcció General de Règim Econòmic i Infraestructures passa a denominar-se Direcció General d'Alta Tecnologia, Inversions i Infraestructura.  
Mitjançant la Resolució de 27 de novembre de 2020, de la directora general d'Alta Tecnologia, Inversions i Infraestructura (DOGV 8964, 01.12.2020), per la qual es resol la convocatòria anterior, es van concedir les beques per un període d'onze mesos, amb possibilitat de pròrroga, i es va constituir una borsa de reserva.  
Mitjançant les resolucions de 25 de gener de 2021 (DOGV 9008, 29.01.2021) i de 5 de juliol de 2021 (DOGV 9132, 21.07.2021), s'han produït diverses renúncies i substitucions, la qual cosa ha motivat que actualment les persones beneficiàries siguen les següents:  
- Lídia Escuder Calle: 1 beca en Arquitectura.  
- Anna Fons Martínez: 1 beca en Arquitectura.  
- Rosana Martí Soler: 1 beca en Enginyeria Industrial.  
- Josep Belda Soriano: 1 beca en Enginyeria Industrial.  
- Andrea Climent Ferrer: 1 beca en Dret.  
Segons el punt resolutiu primer, punt segon, de l'esmentada Resolució de 27 de novembre de 2020, l'aplicació pressupostària destinada al finançament d'aquestes beques és 03.08.90.9094.266.54, capítol 4, codi de línia comptable S4522000.  
També el punt resolutiu primer, punt tercer, de la mateixa resolució estableix que el període de duració de la beca és d'onze mesos, a comptar des del dia 1 de desembre de 2020 i amb finalització el 31 d'octubre de 2021, i transcorregut aquest temps podrà prorrogar-se sense necessitat d'una nova convocatòria per un període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o ho aconselle.  
D'altra banda, mitjançant el Decret llei 9/2021, pel qual es modifica la Llei 4/2020, de pressupostos de la Generalitat per a l'exercici 2021, s'actualitza la quantitat mensual de percepció per a l'exercici 2021 i la quantitat inicial de percepció per a l'exercici 2022, de 1.088,43 euros a 1.098,23 euros.  
Les persones beneficiàries de les cinc beques estan realitzant les seues pràctiques professionals i desenvolupant els seus programes de treball de manera satisfactòria, i es considera necessari que continuen el desenvolupament de la seua activitat mitjançant la pròrroga de la beca.  
Per tant, i sobre la base de tot això, resolc:  
  
Primer  
Prorrogar les cinc beques per a la realització de pràctiques professionals en la Direcció General d'Alta Tecnologia, Inversions i Infraestructura, de les persones becàries que les gaudeixen en l'actualitat:  
- Lídia Escuder Calle  
- Anna Fons Martínez  
- Rosana Martí Soler  
- Josep Belda Soriano  
- Andrea Climent Ferrer  
o, en cas de renúncia a la beca, de la persona que en el moment de l'inici de la pròrroga siga beneficiària de la beca o li corresponga ser-ho segons l'ordre de les borses prioritzat de reserva.  
  
Segon  
La pròrroga de la beca serà efectiva a partir del dia 1 de novembre de 2021, i finalitzarà el 31 d'octubre de 2022. Les condicions d'aquesta seran iguals a les de la primera anualitat, amb excepció de l'import mensual d'aquesta, que, d'acord amb les actualitzacions vigents, queda en 1.088,43 euros bruts mensuals ?subjecte a possibles actualitzacions posteriors.  
  
Tercer  
El finançament de les beques, per un import global de seixanta-cinc mil huit-cents noranta-tres amb huitanta cèntims (65.893,80 ?), amb càrrec a l'aplicació pressupostària 12.58.93.3990.340.61, capítol 4, codi de línia comptable S4522000, es realitzarà d'acord amb la següent distribució:  
  
Any 2021 Any 2022 Total  
10.982,30 euros 54.911,50 euros 65.893,80 euros  
  
  
Quart  
Aquesta resolució posa fi a la via administrativa, i contra aquesta es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana; també podrà interposar-se, potestativament, un recurs de reposició davant l'òrgan que la va dictar, en el termini d'un mes a comptar des de la data esmentada, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 30 de setembre de 2021.- La consellera de Sanitat Universal i Salut Pública, p. d. (Ordre 8/2017, de 30 d'agost. DOGV 8122, 07.09.2017), el director general d'Alta Tecnologia, Inversions i Infraestructura: Jaime David Peris Pascual.